มีเพสสัมพันธ์กับสามีเมื่อคืนค่ะ จนช่วงบ่ายวันนี้ มีมูกใสๆ ลื่นๆ สีน้ำตาลค่ะ อีก3 วันน่าจะไข่ตก เกิดจากอะไรคะ
สวัสดีค่ะ มูกใสๆ สีน้ำตาลดังกล่าว น่าจะเป็นตกขาวที่มีเลือดเก่าปน ซึ่งเลือดที่ออกอาจเป็น- เลือดเก่าที่ค้างอยู่ในมดลูกของรอบเดือนที่แล้ว ซึ่งเลือดที่เก่ามักมีสีออกน้ำตาล และการมีเพศสัมพันธ์ ก็ไปกระตุ้นให้มดลูกบีบตัว จึงทำให้เลือดปนออกมา- เลือดในช่วงไข่ตก หากเลือดที่ออก เกิดในช่วงประมาณกึ่งกลางของรอบเดือน ก็อาจเป็นเลือดที่เกิดช่วงวันไข่ตกได้ แต่ปกติเลือดมักออกสีแดงมากกว่า- มีการติดเชื้อในช่องคลอด แต่มักมีอาการแเสบหรือคันช่องคลอดร่วมด้วย หรือตกขาวมีกลิ่นเหม็นผิดปกติแนะนำให้สังเกตอาการไปก่อน หากมูกสีน้ำตาลที่ออกมานั้น มีปริมาณไม่เยอะ มาเพียงแค่ 1-2 วัน ไม่มีกลิ่นเหม็นรุนแรง ไม่มีแสบหรือคันช่องคลอด ไม่ได้มีเลือดออกผิดปกติต่ออีก ไม่มีปวดท้องน้อย ก็ไม่ได้อันตรายแต่อย่างใดค่ะ แต่หากมีอาการผิดปกติอื่นๆ ดังกล่าวไป ก็ควรไปพบสูติ-นรีแพทย์เพื่อตรวจค่ะ